Sinclair Adult Pull-Over Hoodie for Sale by Steve Karol
sweatshirts gas station highway evening road trip neon Man vas ná Verulam-plaasaanval | Maroela Media
‘n Bejaarde egpaar is in die vroeë oggendure in hul plaashuis oorval. Foto: Verskaf
Lt.kol. Thulani Zwane, provinsiale polisiewoordvoerder, het aan Maroela Media gesê die verdagte is laat Woensdagmiddag deur die Ndwedwe-polisie in die omgewing vasgetrek.
“Die man staan tereg op aanklagte van huisroof en verkragting. Hy sal Vrydag in die Ndwedwe-landdroshof verskyn,” het hy gesê.
Maroela Media het vroeër berig die egpaar is omstreeks 02:30 op hul plaas in die Oakford-omgewing, noord van Verulam, deur ŉ man oorval en beroof.
Prem Balram, direkteur van die veiligheidsmaatskappy Reaction Unit South Africa, het ná die voorval aan Maroela Media gesê hul veiligheidsbeamptes is omstreeks 02:58 ontbied.
“Die huis was met bloed besmeer. ŉ Man, wat met ŉ spies gewapen was, het die egpaar, wat albei in hul 70’s is, se deur oopgebreek,” het Balram gesê.
Die aanvaller het die man met die spies aangerand terwyl hy op waardevolle items aangedring het. “Hy het die vrou daarna na ŉ bos gesleep, waar hy haar glo verkrag het. Die vrou het die aanvaller herken as iemand wat in die omgewing woon. Sy kon daarin slaag om te ontsnap en het na die bure gehardloop vir hulp.”
Die bure het Reaction Unit South Africa en die polisie ontbied.
Die egpaar is na ŉ nabygeleë hospitaal geneem vir behandeling. Volgens die polisie het die man hoofbeserings opgedoen en is albei slagoffers in ŉ stabiele toestand.
Aanranding? Poging tot moord?
Ja Bokkie, seg ek ook….definitief poging tot moord!
Of aanranding met die doel om te moor..?.
Sienie · 2 jaar gelede
Vader van genade, hoe weerloos is ons mense en hoe lank sal dit so aanhou?
Ek hoop die Indier gemeenskap kan uitvind wie dit is en waar hulle bly. Hulle het baie sterker sosiale bande as ons en hulle kan hulleself goed oppas, en ons kan by hulle leer om mekaar meer te wardeer.
Goeie opvolgwerk Ndwedwe SAPD en te danke aan die vrou.
Sterkte en voorspoed aan die egpaar.